Návrh

Zákon

z …………… 2002,

ktorým sa mení a dopĺňa zákon Národnej  rady  Slovenskej  republiky  č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov 

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 277/1994 Z. z. o zdravotnej starostlivosti v znení zákona Národnej rady Slovenskej republiky č. 98/1995 Z. z., zákona Národnej rady Slovenskej republiky č.110/1996 Z. z., zákona Národnej rady Slovenskej republiky č. 222/1996 Z. z., zákona č. 140/1998 Z. z., zákona č. 241/1998 Z. z., zákona č. 80/2000 Z. z., zákona č. 416/2001 Z. z., zákona č. 553/2001 Z. z., zákona č. 118/2002 Z. z., zákona č. 131/2002 Z. z., zákona č. 219/2002 Z. z., zákona č. 450/2002 Z. z.   a zákona č. 457/2002 Z. z. sa mení a dopĺňa takto:
   
1.	§ 2 vrátane nadpisu znie:
„§ 2
Zdravotná starostlivosť

(1)	Zdravotná starostlivosť je starostlivosť o ochranu, zachovanie a navrátenie zdravia osoby, ktorú poskytuje zdravotnícky pracovník (§ 54); poskytuje sa v zdraví,  v chorobe, v tehotenstve, pri pôrode a v šestonedelí.

(2)	Zdravím sa na účely tohto zákona rozumie stav úplnej fyzickej pohody a psychickej pohody a harmonickej rovnováhy osoby.

(3)	Zdravotná starostlivosť zahŕňa prevenciu, diagnostiku a liečbu vrátane rehabilitácie, ošetrovateľskú starostlivosť a pôrodnú asistenciu, záchrannú zdravotnú  službu a  osobitnú zdravotnú starostlivosť; poskytuje sa formou ambulantnej zdravotnej starostlivosti a ústavnej zdravotnej starostlivosti. 

(4)	So zdravotnou starostlivosťou súvisí lekárenská starostlivosť, kúpeľná starostlivosť, lekárska posudková činnosť, revízna činnosť a dopravná služba. 

(5)	So zdravotnou starostlivosťou súvisia aj služby, ktoré nie sú zdravotnou starostlivosťou.1) 

(6)	Poskytovanie zdravotnej starostlivosti členom lodnej posádky na palube námorných lodí upravuje osobitný predpis.2)

(7)	Ochranu zdravia ľudí upravuje osobitný predpis.2a)

(8)	Lekárenskú starostlivosť upravuje osobitný predpis.2b)“.

Poznámky pod čiarou k odkazom 1, 2, 2a a 2b znejú:
„1)	§ 3a zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. …/2003 Z. z. 
2)	Zákon č. 435/2000 Z. z. o námornej plavbe.
2a)	Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.   
2b)		Zákon č. 140/1998  Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.

2.	§ 5 znie:
„§ 5

Podmienky poskytovania zdravotnej starostlivosti na základe zdravotného poistenia upravuje osobitný predpis.3)“.

Poznámka pod čiarou k odkazu 3 znie:
„3)	Zákon Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov.“.

Poznámky pod čiarou k odkazom 3 a 3a znejú:

3.	V § 18 sa vypúšťa odsek 4.

Doterajší odsek 5 sa označuje ako odsek 4.

4.	V § 18 novooznačený odsek 4 znie:
„(4) Záchranná zdravotná služba je zdravotná starostlivosť pri chorobných stavoch a úrazoch, pri ktorých odklad poskytnutia tejto starostlivosti  bezprostredne  ohrozuje  život  osoby,  a s tým súvisiaca preprava osôb, ľudských tkanív, orgánov a darcov   orgánov   na   účely transplantácie, preprava  krvi  a krvných derivátov,  liekov,  zdravotníckej techniky a zdravotníckych pracovníkov; jej  súčasťou  je  rýchla  zdravotná  pomoc  a letecká záchranná zdravotná služba.”

5.	§ 21 sa vypúšťa. 

6.	V § 24 ods. 1 sa v písmene r) za slovo „ústavy,“ vkladá slovo „sanatóriá,“.

7.	V § 24 ods. 1 sa vypúšťa písmeno v).

8.	V § 24 ods. 4 sa slová „h) až p) a v)“ nahrádzajú slovami „a h) až p)“.

9.	V § 26 ods. 1 sa za písmeno  j) vkladá nové písmeno k), ktoré znie:
„k)	spracúvať, predkladať a oznamovať Všeobecnej zdravotnej poisťovni alebo inej zdravotnej poisťovni údaje súvisiace s úhradou nákladov za služby súvisiace s poskytovaním zdravotnej starostlivosti v dohodnutom rozsahu  a  v  lehote ,“.

Doterajšie písmená k) a l) sa označujú ako písmená l) a m).

10.	V § 26 ods. 2 písm. d) sa slová  „samosprávnemu kraju“ nahrádzajú slovami  „Ústavu zdravotníckych informácií a štatistiky“.

11.	V § 31 ods. 1 písm. a) sa za slovo „ústav,“ vkladá slovo „sanatórium,“.

12.	V § 31 ods. 4 sa vypúšťa písmeno r).

13.	V § 32 ods. 5 sa vypúšťajú slová „§ 31 ods. 4 písm. r) a“ a slová „v odseku 4 písm. h) a l)“ sa nahrádzajú slovami „v odseku 4 písm. g) a k)“.

14.	V § 33 ods. 2 sa vypúšťajú slová „zdravotnícky obvod,“.

15.	V § 33 ods. 3 sa vypúšťajú slová „zdravotnícky obvod,“.

16.	§ 34 sa vypúšťa.

17.	V § 74 sa odsek 1 dopĺňa písmenom p), ktoré znie: 
„p) odborne a metodicky usmerňuje prenesený výkon štátnej  správy uskutočňovaný  na úseku zdravotníctva samosprávnymi krajmi a obcami.“.

18.	§ 74a znie:
„Na plnenie svojich úloh si ministerstvo zdravotníctva zriaďuje štátne zdravotné ústavy,   Ústav zdravotníckych informácií a štatistiky a Slovenskú lekársku knižnicu. Štátne zdravotné ústavy sú zdravotnícke zariadenia podľa osobitného predpisu.2a)“.

19.	Za § 80i sa vkladá § 80j, ktorý znie:
„§ 80j
.
Prepravcovia vykonávajúci dopravnú zdravotnú službu na základe živnostenského oprávnenia alebo na základe povolenia na poskytovanie dopravnej zdravotnej služby získaných podľa doterajších predpisov môžu túto činnosť vykonávať naďalej, ak získajú oprávnenie na vykonávanie dopravnej služby v zdravotníctve podľa osobitných predpisov25a) do 30. septembra 2003; inak sú povinní výkon dopravnej služby v zdravotníctve skončiť.“.  

Poznámka pod čiarou k odkazu 25a znie:
„25a)	Zákon  č. 455/1991 Zb. o živnostenskom  podnikaní  (živnostenský zákon)  v znení  neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame.

20.	 V poznámke pod čiarou k odkazu 26 sa citácia „Zákon  č. 13/2002 Z. z. o  podmienkach premeny  niektorých rozpočtových organizácií  a príspevkových  organizácií  na neziskové  organizácie poskytujúce  všeobecne prospešné služby (transformačný  zákon)  a  ktorým  sa  mení  a  dopĺňa  zákon č. 92/1991  Zb. o  podmienkach  prevodu  majetku štátu  na iné osoby v znení neskorších predpisov“ nahrádza citáciou „Napríklad zákon č. 92/1991 Zb. o podmienkach prevodu majetku štátu na iné osoby v znení neskorších predpisov, zákon č. 13/2002 Z. z. o  podmienkach premeny  niektorých rozpočtových organizácií  a príspevkových  organizácií  na neziskové  organizácie poskytujúce  všeobecne prospešné služby (transformačný  zákon) a  ktorým  sa  mení  a  dopĺňa  zákon č. 92/1991  Zb. o  podmienkach  prevodu  majetku štátu  na iné osoby v znení neskorších predpisov v znení zákona č. 457/2002 Z. z.“. 

Čl. II

Zákon Národnej rady Slovenskej republiky č. 98/1995 Z. z. o Liečebnom poriadku v znení zákona Národnej rady Slovenskej republiky č. 222/1996 Z. z., zákona č. 251/1997 Z. z.,  zákona č. 332/1997 Z. z.,  zákona č. 140/1998 Z. z., zákona č. 17/1999 Z. z., zákona č. 3/2000 Z. z., zákona č. 118/2002 Z. z. a zákona č. 534/2002 Z. z sa mení a dopĺňa takto:

1.	§ 1 vrátane nadpisu znie:
„§ 1
Predmet úpravy

    Tento zákon  upravuje podmienky poskytovania
a)	zdravotnej starostlivosti1) na základe povinného zdravotného poistenia1a) bezplatne,
b)	zdravotnej starostlivosti1) na základe zmluvného pripoistenia,1b)
c)	zdravotnej starostlivosti1) za celú úhradu a za čiastočnú úhradu,
d)	služieb súvisiacich s poskytovaním zdravotnej starostlivosti.“.

Poznámky pod čiarou k odkazom 1, 1a a 1b znejú:
„1)	Zákon Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
1a)	Zákon  Národnej  rady  Slovenskej  republiky  č. 273/1994  Z. z. o zdravotnom   poistení,  financovaní   zdravotného  poistenia, o zriadení  Všeobecnej  zdravotnej   poisťovne  a o zriaďovaní rezortných, odvetvových, podnikových a občianskych zdravotných  poisťovní  v znení  neskorších predpisov.
 1b)	§ 39 ods. 2 zákona Národnej rady Slovenskej republiky č. 273/1994 Z. z.“.

2.	§ 2 vrátane nadpisu znie:
„§ 2

Základné pojmy

(1)	Na účely tohto zákona sa rozumie
a)	poisťovňou zdravotná  poisťovňa,2) s  ktorou  zdravotnícke zariadenie   uzavrelo   zmluvu    o   poskytovaní   zdravotnej starostlivosti (ďalej len  „zmluvné zdravotnícke zariadenie“), ak  sa  pojem  poisťovňa  používa  vo  vzťahu k zdravotníckemu zariadeniu; ak  sa   pojem  poisťovňa používa vo vzťahu k poistencovi,  rozumie sa  ňou zdravotná  poisťovňa, ktorú si poistenec vybral,3)
b)	ošetrujúcim lekárom lekár, ktorý poskytuje poistencovi zdravotnú starostlivosť, a lekár, ktorý poskytuje  zdravotnú starostlivosť  v zariadeniach  sociálnych služieb3a),
c)	praktickým lekárom  praktický lekár pre dospelých, praktický lekár pre  deti a dorast,   dorastový  lekár,  gynekológ a zubný lekár,
d)	zdravotne postihnutým poistenec s trvalým poškodením fyzického zdravia alebo psychického zdravia,
e)	zdravotnou starostlivosťou poskytovanou na základe zdravotného poistenia bezplatne zdravotná starostlivosť poskytovaná v celom rozsahu na základe
1.	povinného zdravotného poistenia1a) a
2.	zmluvného pripoistenia,1b)
f)	zdravotnou starostlivosťou poskytovanou za celú úhradu zdravotná starostlivosť, ktorá
1.	presahuje rámec zdravotného poistenia uvedeného v písmene e),  
2.	nepresahuje rámec zdravotného poistenia podľa písmena e), ale poskytuje sa osobe na jej žiadosť a jej vykonanie nesleduje liečebný účel,
3.	nepresahuje rámec zdravotného poistenia podľa písmena e), ale sa poskytuje v záujme inej fyzickej osoby alebo právnickej osoby a  nesleduje liečebný účel; takáto starostlivosť sa môže osobe poskytnúť len s jej predchádzajúcim súhlasom,
g)	zdravotnou starostlivosťou poskytovanou za čiastočnú úhradu zdravotná starostlivosť uvedená v prílohe č. 1 k tomuto zákonu a lieky, zdravotnícke pomôcky a dietetické potraviny na osobitné medicínske účely3b) (ďalej len „dietetická potravina“) uvedené v zozname liekov (§ 39 ods. 3), v zozname zdravotníckych pomôcok (§ 39 ods. 4) a v zozname dietetických potravín (§ 39 ods. 5), 
h)	službami súvisiacimi s poskytovaním zdravotnej starostlivosti činnosti, ktoré nie je možné považovať za poskytovanie zdravotnej starostlivosti podľa osobitného predpisu1), najmä stravovacie služby a pobyt na lôžku poskytované osobe počas poskytovania ústavnej starostlivosti, služby spojené s návštevou lekára, ktorý poskytuje primárnu starostlivosť a sekundárnu starostlivosť, služby spojené s vydaním lieku, zdravotníckej pomôcky a dietetickej potraviny a doprava do zdravotníckeho zariadenia a zo zdravotníckeho zariadenia, ak sa ďalej neustanovuje inak. 

(2)	Za osoby v stave hmotnej núdze alebo sociálnej núdze podľa osobitného predpisu4) uhradí náklady na služby súvisiace s poskytovaním zdravotnej starostlivosti príslušná poisťovňa,4a) ak ich tento zákon od týchto úhrad neoslobodzuje.

(3)	Iná fyzická osoba alebo právnická osoba [odsek 1 písm. g) tretí bod] na účely tohto zákona je najmä zamestnávateľ, príslušný orgán4b) a právnická osoba zriadená podľa osobitného predpisu.4c)“.   

Poznámky pod čiarou k odkazom 2, 3, 3a, 3b, 4, 4a, 4b a 4c znejú:
„2)	§ 28   a  29   zákona  Národnej   rady  Slovenskej   republiky č. 273/1994 Z. z. v znení neskorších predpisov.
3)	§ 26 ods. 1 písm. a) zákona Národnej rady Slovenskej republiky č. 273/1994 Z. z. v znení neskorších predpisov.
3a)	§ 18 ods. 2 písm. a),  b) a d) zákona č. 195/1998 Z. z. o sociálnej pomoci v znení neskorších predpisov.
3b)	§ 2 ods. 1 zákona Národnej rady Slovenskej republiky č. 152/1995 Z. z. o potravinách v znení zákona č. 450/2002 Z. z.
 4)	Zákon č. 195/1998 Z. z. v znení neskorších predpisov.
4a)	§ 61 ods. 3 zákona Národnej rady Slovenskej republiky č. 273/1994 Z. z. v znení zákona č. .../2003 Z. z.
4b)	Napríklad zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov, zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov, zákon č. 413/2002 Z. z. o sociálnom poistení, zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, zákon č. 195/1998 Z. z. v znení neskorších predpisov.
4c)	Zákon č. 95/2002 Z. z. o poisťovníctve a o zmene a doplnení niektorých zákonov.“. 

3.	§ 3 vrátane nadpisu znie:
„§ 3
Zdravotná  starostlivosť poskytovaná bezplatne, za čiastočnú úhradu a za celú úhradu

(1)	Poisťovňa uhrádza zmluvnému zdravotníckemu zariadeniu náklady  na  zdravotnú  starostlivosť  poskytovanú na základe povinného zdravotného poistenia uvedenú v prílohe č. 1 k tomuto zákonu spôsobom a vo výške, ktoré určuje cenový predpis.5) 

(2)	Náklady na zdravotnú starostlivosť na účely sociálneho zabezpečenia, nezamestnanosti a dávok sociálnej pomoci podľa osobitných predpisov4b) uvedenú v prílohe č. 1 k tomuto zákonu uhrádza príslušný orgán4b) vo výške, ktorú určuje cenový predpis.5)

(3)	Poisťovňa uhrádza zdravotníckemu  zariadeniu, s ktorým nie je v zmluvnom vzťahu, náklady za nevyhnutnú a neodkladnú zdravotnú starostlivosť4e) pri  náhlom ochorení,  pri  zhoršení  zdravotného stavu  alebo pri ohrození života spôsobom a vo výške, ktoré určuje cenový  predpis.5)

(4)	Poisťovňa uhrádza zmluvnému zdravotníckemu zariadeniu náklady  na  zdravotnú  starostlivosť  poskytovanú na základe zmluvného pripoistenia uvedenú v prílohe č. 5 k tomuto zákonu. Rozsah zdravotnej starostlivosti poskytovanej bezplatne na základe zmluvného pripoistenia dohodne osoba v zmluve s príslušnou poisťovňou vykonávajúcou jej zmluvné pripoistenie.

(5)	Osoba, ktorej sa poskytla zdravotná starostlivosť podľa § 2 ods. 1 písm. f) prvý bod a druhý bod, uhrádza zdravotníckemu zariadeniu náklady  na  zdravotnú  starostlivosť  spôsobom a vo výške, ktoré určuje osobitný predpis.5a)

(6)	Fyzická osoba alebo právnická osoba, v záujme ktorej sa poskytla zdravotná starostlivosť podľa § 2 ods. 1 písm. f) tretí bod, uhrádza zdravotníckemu zariadeniu náklady  na  zdravotnú  starostlivosť  vo výške, ktoré určuje osobitný  predpis.5a)“.

Poznámky pod čiarou k odkazom 4d, 4e, 5  a 5a znejú:
„4d)	Zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov.
4e)	§ 10 zákona Národnej rady Slovenskej republiky č. 277/1994 Z. z. 
5)	§ 7 a 8 zákona Národnej rady Slovenskej republiky č. 18/1996 Z. z. o cenách v znení zákona č. 196/2000 Z. z.
5a)	Zákon Národnej rady Slovenskej republiky č. 18/1996 Z. z. v znení neskorších predpisov.“.

4.	Za  § 3 sa vkladá § 3a, ktorý  vrátane nadpisu znie:
 „§ 3a

Poskytovanie služieb súvisiacich s poskytovaním zdravotnej starostlivosti

(1)	Osoba  uhradí  zdravotníckemu zariadeniu za stravovacie služby poskytnuté počas ústavnej starostlivosti poplatok 30 Sk za jeden deň ústavnej starostlivosti a za pobyt na lôžku 30 Sk za jeden deň ústavnej starostlivosti; prvý deň a posledný deň ústavnej starostlivosti sa považuje za jeden deň ústavnej starostlivosti. Tento poplatok sa hradí pri prepustení z ústavnej starostlivosti priamo alebo do desiatich dní po prepustení z ústavnej starostlivosti na účet zdravotníckeho zariadenia. 

(2)	Osoba uhradí zdravotníckemu zariadeniu alebo fyzickej osobe alebo právnickej osobe za použitie dopravnej služby do zdravotníckeho zariadenia a zo zdravotníckeho zariadenia náklady tejto služby vo výške, ktoré určuje osobitný predpis,5a) s výnimkou dopravy osoby podľa ustanovenia § 11 až 13. 

(3)	Osoba uhradí za návštevu lekára, ktorý poskytuje primárnu starostlivosť v ambulancii, manipulačný poplatok 20 Sk. Časť manipulačného poplatku vo výške 10 Sk je príjmom zdravotníckeho zariadenia; časť manipulačného poplatku vo výške 10 Sk je príjmom poisťovne.

(4)	Osoba uhradí za návštevu lekára, ktorý poskytuje sekundárnu starostlivosť v ambulancii, manipulačný poplatok 20 Sk. Časť manipulačného poplatku vo výške 10 Sk je príjmom zdravotníckeho zariadenia; časť manipulačného poplatku vo výške 10 Sk je príjmom poisťovne.

(5)	Od povinnosti uhradiť 
a)	poplatok podľa odseku 1 je oslobodená osoba nachádzajúca sa v stave vylučujúcom možnosť vyžiadať si jej súhlas s poskytovaním ústavnej starostlivosti,5b) pobyt na lôžku dojčaťa prijatého s chorou matkou, stravovacie služby a pobyt na lôžku matky prijatej s chorým dojčaťom a stravovacie služby, osoba v stave  hmotnej núdze alebo sociálnej núdze podľa osobitného predpisu4) a pobyt na lôžku dieťaťa s nariadenou ústavnou výchovou, 
b)	poplatok podľa odseku 3 a 4 je oslobodená osoba v stave  hmotnej núdze alebo sociálnej núdze podľa osobitného predpisu4) alebo jej zákonný zástupca, a dieťa s nariadenou ústavnou výchovou.

(6)	Dopravu  poistenca,  ktorý  je  vo  väzbe  alebo vo výkone trestu  odňatia slobody,  vykonáva  Zbor  väzenskej a justičnej stráže Slovenskej republiky. 

(7)	Dopravu poistenca, ktorý je v cele policajného zaistenia, vykonáva Policajný zbor; to neplatí, ak si ochrana života a zdravia poistenca vyžaduje poskytnutie pomoci záchrannou zdravotnou službou.“. 

Poznámka pod čiarou k odkazu 5b znie:
„5b)	§ 14 ods. 2 písm. b) a c) zákona Národnej rady Slovenskej republiky č. 277/1994 Z. z.“.

5.	V § 4 ods. 1 sa vypúšťajú slová „a iní odborní pracovníci v zdravotníctve“.

6.	V § 7 odseky 1 až 4 znejú:
„§ 7

Kúpeľná starostlivosť

(1)	Kúpeľná  starostlivosť sa poskytuje za účelom stabilizácie zdravotného stavu alebo za účelom prevencie chorôb.

(2)	Kúpeľná starostlivosť nadväzujúca na predchádzajúcu ambulantnú zdravotnú starostlivosť alebo ústavnú zdravotnú starostlivosť sa poskytuje za úhradu Všeobecnej zdravotnej poisťovne alebo inej zdravotnej poisťovne, s výnimkou úhrady za služby súvisiace s poskytovaním zdravotnej starostlivosti.

(3)	Týmto nie je dotknuté poskytovanie kúpeľnej starostlivosti podľa predpisov o nemocenskom poistení (zabezpečení) a dôchodkovom zabezpečení.

(4)	Kúpeľná starostlivosť sa poskytuje v prírodných liečebných kúpeľoch.“.

7.	V § 8 odsek 9 znie:
„(9) Na základe rozhodnutia o kategorizácii liečiva podľa odseku 8 ministerstvo zaradí liek s obsahom liečiva  zaradeného do zoznamu liekov alebo vyradí liek zo zoznamu liekov, určí maximálnu sumu úhrady za liek na základe povinného zdravotného poistenia v sume zodpovedajúcej násobku počtu denných definovaných dávok liečiva obsiahnutých v  lieku a    sumy úhrady za jednotku  dennej definovanej  dávky liečiva určenej podľa odseku 7,  sumu     doplatku pacienta určenú ako rozdiel medzi navrhnutou cenou lieku od výrobcu (§ 38a ods. 6)       prepočítanou  na    maximálnu  cenu   v   lekárni  a úhradou za liek na základe povinného zdravotného poistenia, pri dodržaní preskripčných obmedzení a indikačných obmedzení ustanovených pre dané liečivo podľa odseku 8.  Pri znížení predajnej ceny lieku v lekárni sa doplatok pacienta nemení; o túto sumu sa znižuje úhrada na základe povinného zdravotného poistenia. Zaradenie lieku do zoznamu liekov určuje ministerstvo rozhodnutím o kategorizácii liekov uhrádzaných alebo čiastočne uhrádzaných na základe povinného zdravotného poistenia (ďalej len „rozhodnutie o kategorizácii lieku“).“.

8.	V § 8b odsek 4 znie:
„(4) Dietetické potraviny8) uvedené v zozname dietetických potravín sa predpisujú na lekárske predpisy a vydávajú vo verejných lekárňach a v pobočkách verejných lekární. Na predpisovanie a výdaj dietetických potravín sa použijú ustanovenia o predpisovaní a výdaji liekov.“. 

Poznámka pod čiarou k odkazu 8 znie:
„8)	§ 4a zákona Národnej rady Slovenskej republiky č. 277/1994 Z. z. v znení zákona č. 118/2002 Z. z.“.

9.	V § 10 odsek 2 znie:
 „(2) Za vydanie všetkých liekov predpísaných na jednom lekárskom predpise, ktoré sú uvedené v zozname liekov, a za vydanie všetkých dietetických potravín predpísaných na jednom lekárskom predpise, ktoré sú  uvedené v zozname dietetických potravín, lekáreň vyberá manipulačný poplatok 20 Sk. Časť manipulačného poplatku vo výške 2 Sk je za spracovanie prijatého lekárskeho predpisu na magnetickom nosiči a je príjmom lekárne; časť manipulačného poplatku vo výške 18 Sk je za štatistické spracovanie lekárskeho predpisu a je príjmom poisťovne.“.

10.	V § 10 sa za odsek 2 vkladá nový odsek 3, ktorý znie:
„(3) Za vydanie všetkých zdravotníckych pomôcok predpísaných na jednom lekárskom poukaze, ktoré sú uvedené v zozname zdravotníckych pomôcok, vyberá lekáreň alebo výdajňa zdravotníckych pomôcok manipulačný poplatok 20 Sk. Časť manipulačného poplatku vo výške 2 Sk je za spracovanie prijatého lekárskeho poukazu na magnetickom nosiči a je príjmom lekárne alebo výdajne zdravotníckych pomôcok. Časť manipulačného poplatku vo výške 18 Sk je za štatistické spracovanie lekárskeho poukazu a je príjmom zdravotnej poisťovne.“.

Doterajšie odseky 3 a 4 sa označujú ako odseky  4 a 5.

11.	§ 11 vrátane nadpisu  znie:  
„Doprava

§ 11

Na základe povinného zdravotného poistenia sa uhrádza záchranná zdravotná služba. O použití záchrannej zdravotnej služby na prevoz poistenca medzi zdravotníckymi zariadeniami v prípade bezprostredného ohrozenia jeho života12b)  rozhoduje  ošetrujúci  lekár.“. 

Poznámka pod čiarou k odkazu 12b znie:
„12b)	§ 18 ods. 4 zákona Národnej rady Slovenskej republiky č. 277/1994 Z. z. v znení zákona č. .../2003 Z. z.“. 

12.	§ 12 znie:
„ § 12

(1)	Na základe povinného zdravotného poistenia sa uhrádza 
a)	doprava osoby v stave  hmotnej núdze alebo sociálnej núdze podľa osobitného predpisu4) a dieťaťa s nariadenou ústavnou výchovou,
b)	doprava osoby zaradenej do chronického dialyzačného programu a transplantačného programu na poskytovanie zdravotných výkonov spojených s týmto programom.

(2)	Na základe povinného zdravotného poistenia sa  uhrádzajú aj náklady na dopravu poistenca z cudziny pri  náhlom ochorení alebo  stave ohrozujúcom život, ku ktorému došlo v cudzine.

(3)	O spôsobe dopravy podľa odseku 2 rozhoduje revízny lekár príslušnej poisťovne.

(4)	Vysielanie poistencov na  liečenie  do  cudziny upravujú osobitné predpisy.13)“.

13.	V § 13  sa vypúšťa druhá veta.

14.	§ 33 sa vypúšťa. 

15.	§ 34 znie:
„§ 34
 
(1)	Na základe povinného zdravotného  poistenia sa neuhrádzajú zdravotné výkony na účely sociálneho zabezpečenia,  zdravotné výkony na účely sociálnej pomoci a zdravotné výkony na účely posudzovania zdravotnej spôsobilosti nezamestnaných občanov podľa osobitných predpisov.21b) Náklady za tieto výkony uhradí príslušný orgán.4b)

(2)	Na základe povinného zdravotného  poistenia sa neuhrádzajú 
a)  zdravotné výkony pre 
1.	žiadateľa a držiteľa oprávnenia na vedenie motorového vozidla, 
2.	potreby orgánov činných v občianskom súdnom konaní, trestnom konaní, správnom konaní alebo v priestupkovom konaní,  
3.	žiadateľa vo veciach bytových záležitostí,  
4.	cesty do cudziny a po návrate z cudziny,  
5.	zistenie, či poistenec bol pod vplyvom alkoholu alebo iných návykových látok, pre potreby orgánov činných v trestnom  konaní,
b) tieto vyšetrenia, prehliadky a ďalšie výkony poskytnuté na žiadosť fyzickej osoby alebo právnickej osoby alebo poskytnuté v osobnom záujme fyzickej osoby alebo právnickej osoby, ktoré nemajú liečebný účel:
1.	lekárske prehliadky brancov pri odvode,
2.	vstupné prehliadky pri nástupe na základnú službu, náhradnú službu, prípravnú službu alebo mimoriadnu službu,
3.	zdravotné výkony spojené s výskumom,
4.	súdna pitva, preprava na súdnu pitvu a preprava zo súdnej pitvy v prípadoch ustanovených osobitnými predpismi14),
5.	vystavenie potvrdenia o zdravotnom stave na žiadosť fyzickej osoby alebo právnickej osoby (§ 2 ods. 1 písm. f) tretí bod).“. 

Poznámka pod čiarou k odkazu 21b znie:
„21b)	Napríklad § 37e zákona Národnej rady Slovenskej republiky č. 387/1996 Z. z. v znení zákona č. 534/2002 Z. z., § 51g zákona Národnej rady Slovenskej republiky č. 274/1994 Z. z. o Sociálnej poisťovni v znení zákona č. 534/2002 Z. z., § 155 zákona č. 413/2002 Z. z. o sociálnom poistení, § 90 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov, § 106 zákona č. 195/1998 Z. z. v znení zákona č. 534/2002 Z. z.“.

16.	V § 36 odsek 1 znie: 
„(1) Zdravotný  výkon, ktorý  nie  je  uvedený v  prílohe č. 1, registrovaný  liek, ktorý  nie je  uvedený v  zozname liekov (§ 8 ods. 9),  registrovaný liek v inej než schválenej terapeutickej indikácii, alebo ministerstvom povolený  liek21a) a schválenú zdravotnícku   pomôcku, ktorá nie je uvedená v zozname zdravotníckych pomôcok (§ 39  ods. 4), možno poskytnúť poistencovi len s predchádzajúcim súhlasom revízneho lekára.“.

17.	V § 38a sa dopĺňa odsekom 6, ktorý znie: 
„(6) Žiadateľ pred vydaním zoznamu liekov navrhuje cenu lieku od výrobcu prepočítanú na maximálnu cenu lieku v lekárni; táto cena lieku, ktorá nesmie byť vyššia ako maximálna cena lieku od výrobcu prepočítaná na maximálnu cenu lieku v lekárni podľa osobitného predpisu26a), sa uvedie v zozname liekov. “. 
   
Poznámka pod čiarou k odkazu 26a znie:
„26a)	Opatrenie z 30. júla 2002 č. 01/Z/2002, ktorým sa ustanovuje rozsah regulácie cien v oblasti zdravotníctva (oznámenie č. 479/2002 Z. z.).“.
 
Doterajšia poznámka pod čiarou k odkazu 26a a odkaz pod čiarou 26a sa označuje ako poznámka pod čiarou k odkazu 26aa a odkaz pod čiarou 26aa.

18.	V § 38b ods. 1 sa na konci pripája táto veta: „Odborné posúdenie Kategorizačnou komisiou sa nevyžaduje, ak predmetom žiadosti je liek, ktorý má v platnom zozname liekov určenú úhradu za jednotku dennej definovanej dávky  liečiva na základe zdravotného poistenia a prípadné preskripčné obmedzenia alebo indikačné obmedzenia pre liečivo, ktoré predmetný liek obsahuje a žiadateľ nežiada zmenu týchto už určených údajov.“.

19.	V § 38b odsek 5 znie:
„(5) Kategorizačná komisia pre lieky má jedenásť členov, z toho troch členov navrhuje ministerstvo, jedného člena navrhuje každá zdravotná poisťovňa a troch členov odborné spoločnosti, z nich dvaja členovia sú stáli a jeden člen je predseda príslušnej pracovnej skupiny . Kategorizačná rada pre lieky má jedenásť členov, z toho troch členov navrhuje ministerstvo, jedného člena navrhuje každá zdravotná poisťovňa a troch členov odborné spoločnosti, z nich dvaja členovia sú stáli a jeden člen je podpredseda príslušnej pracovnej skupiny. Činnosť Kategorizačnej komisie pre lieky a Kategorizačnej rady pre lieky upraví rokovací poriadok, ktorý vydá ministerstvo.“.

20.	V § 38c ods. 3 sa v úvodnej vete za slová „do zoznamu liekov“ dopĺňajú slová „na zmenu zaradenia v zozname liekov“.

21.	§ 38c sa dopĺňa odsekmi 5 a 6 , ktoré znejú:
„(5) O zmene zaradenia lieku v zozname liekov môže ministerstvo rozhodnúť podľa odseku 1 a 2 a odseku 3 písm. a) a b) aj bez návrhu žiadateľa.

(6) Ak výrobca zvýši navrhnutú cenu lieku podľa § 38a ods. 6 uvedenú v zozname liekov, ministerstvo vyradí liek zo zoznamu liekov.“.
  
22.	V § 38d ods. 2 písm. a) sa slová „držiteľa rozhodnutia o schválení“ nahrádzajú slovom „výrobcu“. 

23.	V § 38e odsek 5 znie:
„(5) Kategorizačná komisia pre zdravotnícke pomôcky má jedenásť členov, z toho troch členov navrhuje ministerstvo, jedného člena navrhuje každá zdravotná poisťovňa a troch členov odborné spoločnosti, z nich dvaja členovia sú stáli a jeden člen je predseda príslušnej pracovnej skupiny. Kategorizačná rada pre zdravotnícke pomôcky má jedenásť členov, z toho troch členov navrhuje ministerstvo, jedného člena navrhuje každá zdravotná poisťovňa a troch členov odborné spoločnosti, z nich dvaja členovia sú stáli a jeden člen je podpredseda príslušnej pracovnej skupiny. Činnosť Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky upraví rokovací poriadok, ktorý vydá ministerstvo.“.

24.	§ 38f sa dopĺňa odsekom 4, ktorý znie:
„(4) O zmene zaradenia zdravotníckej pomôcky v zozname zdravotníckych pomôcok môže ministerstvo rozhodnúť podľa odseku 1 aj bez návrhu žiadateľa.“.

25.	§ 38fa vrátane nadpisu znie:
„§ 38fa

Žiadosť o zaradenie dietetickej potraviny do zoznamu alebo o zmenu zaradenia dietetickej potraviny v zozname dietetických potravín a kritériá pre zaradenie dietetických potravín
                do zoznamu dietetických potravín

(1)	Žiadosť o zaradenie dietetickej potraviny do zoznamu dietetických potravín podáva výrobca dietetickej potraviny alebo ním splnomocnený zástupca ministerstvu. Pri podávaní žiadosti uhradí žiadateľ správny poplatok.26a) 

(2)	Žiadosť o zaradenie dietetickej potraviny do zoznamu dietetických potravín musí obsahovať
a)	meno a priezvisko alebo obchodné meno a adresu výrobcu dietetickej potraviny, a ak je ustanovený splnomocnený zástupca, aj meno a priezvisko alebo obchodné meno a adresu splnomocneného zástupcu,
b)	názov dietetickej potraviny,
c)	kvalitatívne zloženie a kvantitatívne zloženie,
d)	aplikačnú formu, 
e)	veľkosť balenia,
f)	účel určenia,
g)	dávkovanie,
h)	navrhovanú cenu lekárne,
i)	osvedčený doklad o splnení požiadaviek podľa osobitného predpisu26da) na uvedenie dietetickej potraviny na trh
j)	doklad o zaplatení správneho poplatku.“.

Poznámka pod čiarou k odkazu 26da znie:
„26da)	Zákon Národnej rady Slovenskej republiky č. 152/1995 Z. z. v znení neskorších predpisov.“.

26.	§ 38h znie:
„Účastníkom konania o zaradení, o zmene zaradenia alebo o vyradení lieku zo zoznamu liekov je držiteľ rozhodnutia o registrácii lieku alebo ním splnomocnený zástupca, účastníkom konania o zaradení, o zmene zaradenia alebo o vyradení zdravotníckej pomôcky zo zoznamu zdravotníckych pomôcok je výrobca zdravotníckej pomôcky alebo ním splnomocnený zástupca a účastníkom konania o zaradení, o zmene zaradenia alebo o vyradení dietetickej potraviny zo zoznamu dietetických potravín je výrobca dietetickej potraviny alebo ním splnomocnený zástupca .“.

27.	§ 38o a  38p sa vypúšťajú.

28.	V § 38v odsek 1 znie:
„(1) O rozklade proti rozhodnutiu ministerstva rozhoduje minister zdravotníctva na základe návrhu Kategorizačnej rady pre lieky, ak ide o rozhodnutie o zaradení, o zmene zaradenia alebo o vyradení lieku zo zoznamu liekov  alebo o rozhodnutie o zaradení, o zmene zaradenia alebo o vyradení dietetickej potraviny zo zoznamu dietetických potravín a Kategorizačnej rady pre zdravotnícke pomôcky, ak ide o rozhodnutie o zaradení, o zmene zaradenia alebo o vyradení zdravotníckej pomôcky zo zoznamu zdravotníckych pomôcok.“.

29.	§ 38w sa vypúšťa.

30.	Za § 39a sa vkladá § 39b, ktorý znie:
„§ 39b

Výkaz správne vyúčtovaných nedoplatkov z dôvodu nezaplatenia poplatku za stravovacie služby a za pobyt na lôžku počas ústavnej starostlivosti (§ 3a ods. 1), poplatku za návštevu lekára (§ 3a ods. 3 a 4) a neuhradenia nákladov za použitie dopravnej služby (§ 3a ods. 2) je exekučným titulom podľa osobitného predpisu.29)“.

Poznámka pod čiarou k odkazu 29 znie:
„29)	§ 41 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.“.

31.	Slová „zdravotné poistenie“ vo všetkých tvaroch sa v celom texte zákona nahrádzajú slovami „povinné zdravotné poistenie“.

32.	 Príloha č. 2 vrátane nadpisu znie:
„Príloha č. 2
k zákonu č. .../2003 Z. z.

	Vysvetlivky ku skratkám		
			
	1. ATC: anatomicko-terapeuticko-chemická klasifikácia podľa Svetovej zdravotníckej		
	            organizácie, ktorou sa identifikuje liečivo		
	2. NÁZOV: názov anatomicko-terapeutickej skupiny		
	3. CESTA PODANIA: cesta podania lieku		
	                                                             p.o. (perorálna)		
	                                                             loc. (lokálna)		
	                                                             parent. (parenterálna)		
	                                                             p. rect (rektálna)		
	                                                             inhal. (inhalačná)		
	                                                             subling. (sublingválna)		

			
ATC	Názov	Cesta podania	
A02	Antacidá, lieky na liečbu peptického vredu a flatulencie		
A02BA	Antagonisty H2-receptorov	p.o.	
			
A03	Spazmolytiká, anticholinergiká a propulzíva		
A03BA	Semisyntetické alkaloidy beladony, organické amóniové zlúčeniny	parent.	
A03DA	Syntetické anticholinergiká	parent.	
			
A04	Antiemetiká a liečivá proti nauzei		
A04AA 	Antagonisty sérotonínu	p.o.	
A04AA 	Antagonisty sérotonínu	parent.	
			
A07	Liečivá proti hnačke, črevnému zápalu a infekcii		
A07EC	Kyselina aminosalicylová a príbuzné liečivá	p.o.	
A07EC	Kyselina aminosalicylová a príbuzné liečivá	p. rect.	
			
A10	Liečivá používané pri cukrovke		
A10AB	Inzulíny a analógy, krátkodobo pôsobiace	parent.	
A10AC	Inzulíny a analógy, strednodobo pôsobiace	parent.	
A10AD	Inzulíny a analógy, strednodobo pôsobiace v kombinácii s krátkodobo pôsob.	parent.	
A10AE	Inzulíny aanalógy, dlhodobo pôsobiace	parent.	
A10BA	Biguanidy	p.o.	
A10BB	Sulfónamidy, deriváty močoviny	p.o.	
			
A12	Náhrada minerálií		
A12 BA	Draslík	p.o.	
A12BA	Draslík	parent.	
			
B01	Antitrombotiká		
B01AA	Antagonisty vitamínu K	p.o.	
B01AC	Antiagreganciá trombocytov	p.o.	
			
B02	Antihemoragiká		
B02BA	Vitamíny K a jeho deriváty	p.o.	
B02BA	Vitamíny K a jeho deriváty	parent.	
B02BD	Koagulačné faktory	parent.	
			
B03	Prípravky proti anémii		
B03AA	Perorálne prípravky s dvojmocným železom	p.o.	
			
B05	Krvné náhrady a perfúzne roztoky		
B05BA	Roztoky na parenterálnu výživu	parent.	
B05BB	Roztoky ovplyvňujúce rovnováhu elektrolytov	parent.	
			
C01	Kardiaká		
C01AA	Náprstkové glykozidy	p.o.	
C01AA	Náprstkové glykozidy	parent.	
C01DA	Organické nitráty	p.o.	
C01DA	Organické nitráty	subling.	
C01DX	Iné vazodilatátory	p.o.	
			
C02	Antihypertenzíva		
C02CA	Antagonisty alfaadrenoreceptorov	p.o.	
			
C03	Diuretiká		
C03AA	Tiazidové diuretiká	p.o.	
C03CA	Slučkové diuretiká	p.o.	
C03CA	Slučkové diuretiká	parent.	
C03DB	Iné diuretiká šetriace draslík	p.o.	
			
C04	Periférne vazodilatanciá		
C04AD	Purínové deriváty	p.o.	
			
C05	Vazoprotektíva		
C05CA	Bioflavonoidy	p.o.	
			
C07	Betablokátory		
C07AA	Neselektívne betablokátory	p.o.	
C07AB	Selektívne blokátory	p.o.	
			
C08	Blokátory kalciového kanála		
C08CA	Dihydropyridínové deriváty	p.o.	
C08DA	Fenylalkylamínové deriváty	p.o.	
C08DB	Benzotiazepínové deriváty	p.o.	
			
C09	Látky účinkujúce na renín-angiotenzínový systém		
C09AA	Inhibítory angiotenzín konvertujúceho enzýmu	p.o.	
C09BA	Inhibítory angiotenzín konvertujúceho enzýmu a diuretiká	p.o.	
			
D07	Kortikosteroidy, dermatologické prípravky		
D07AB	Kortikosteroidy II. triedy, stredne účinné	loc.	
			
G02	Iné gynekologiká		
G02CA	Tokolytiká zo skupiny sympatomimetík	p.o.	
G02CA	Tokolytiká zo skupiny sympatomimetík	parent.	
G02CB	Inhibítory prolaktínu	p.o.	
			
G03	Pohlavné hormóny a modulátory pohlavného systému		
G03CA	Prirodzené a semisyntetické estrogény	p.o.	
G03CA	Prirodzené a semisyntetické estrogény	parent.	
G03DC	Gestagény, deriváty estrénu	p.o.	
			
G04	Urologiká		
G04AC	Nitrofuránové deriváty	p.o.	
			
H02	Kortikosteroidy na systémové použitie		
H02AA	Mineralokortikoidy	p.o.	
H02AB	Glukokortikoidy	parent.	
H02AB	Glukokortikoidy	p.o.	
			
H03	Liečba štítnej žľazy		
H03AA	Hormóny štítnej žľazy	p.o.	
H03BB	Imidazolové deriváty s obsahom síry	p.o.	
			
J04	Prípravky proti mykobaktériám		
J04AXC	Hydrazidy na liečbu tuberkulózy	p.o.	
J04AK	Iné tuberkulotiká	p.o.	
			
J07	Vakcíny		
J07AM	Očkovacie látky proti tetanu	parent.	
J07AN	Očkovacie látky proti tuberkulóze	parent.	
J07AX	Iné bakteriálne očkovacie látky	parent.	
			
L01	Antineoplastické látky		
L01AA	Horčičný dusík a jeho analógy	p.o.	
L01AB	Alkylačné látky, sulfonáty	p.o.	
L01AC	Alkylačné látky, etylénimíny	parent.	
L01AD	Deriváty nitrózourey	p.o.	
L01AD	Deriváty nitrózourey	parent.	
L01BA	Analógy kyseliny listovej	p.o.	
L01BA	Analógy kyseliny listovej	parent.	
L01BB	Analógy purínu	p.o.	
L01BC	Deriváty pyrimidínu	parent.	
L01DB	Antracyklíny a podobné látky	parent.	
L01XA	Zlúčeniny platiny	parent.	
L01XX	Iné antineoplastické látky	p.o.	
L01XX	Iné antineoplastické látky	parent.	
			
L02	Hormonálna terapia		
L02BA	Antiestrogény	p.o.	
L02BG	Inhibítory enzýmov	parent.	
			
L04	Imunosupresívne látky		
L04AA	Selektívne imunosupresívne látky	p.o.	
L04AX	Iné imunosupresívne látky	p.o.	
			
M01	Protizápalové a protireumatické látky		
M01AB	Deriváty kyseliny octovej a podobné látky	p.o.	
M01AB	Deriváty kyseliny octovej a podobné látky	parent.	
M01CC	Penicilamín a podobné látky	p.o.	
			
M03	Myorelaxanciá		
M03BX	Ostatné centrálne účinkujúce myorelaxanciá	p.o.	
			
N02	Analgetiká		
N02AA	Prírodné ópiové alkaloidy	p.o.	
N02AA	Prírodné ópiové alkaloidy	parent.	
N02AB	Fenylpiperidínové deriváty	parent.	
N02AX	Ostatné opioidy	p.o.	
N02AX	Ostatné opioidy	p. rect.	
N02AX	Ostatné opioidy	parent.	
			
N03	Antiepileptiká		
N03AB	Deriváty hydantoínu	p.o.	
N03AF	Deriváty karboxamidu	p.o.	
N03AG	Deriváty mastných kyselín	p.o.	
			
N04	Antiparkinsoniká		
N04BA	Dopa a jej deriváty	p.o.	
			
N05	Psychleptiká		
N05AA	Fenotiazíny s alifatickým bočným reťazcom	p.o.	
N05AA	Fenotiazíny s alifatickým bočným reťazcom	parent.	
N05AB	Fenotiazíny s piperazínovou štruktúrou	parent.	
N05AD	Deriváty butyrofenónu	p.o.	
N05AD	Deriváty butyrofenónu	parent.	
N05AF	Deriváty tioxanténu	p.o.	
N05AF	Deriváty tioxanténu	parent.	
N05AH	Diazepíny, oxazepíny a tiazepíny	p.o.	
N05AX	Iné antipsychotiká	p.o.	
N05AN	Lítium	p.o.	
			
N06	Psychoanaleptiká		
N06AA	Neselektívne inhibítory spätného vychytávania monoamínov	p.o.	
N06AB	Inhibítory spätného vychytávania sérotonínu	p.o.	
			
N07	Iné lieky na nervovú sústavu		
N07AA	Inhibítory cholínesterázy	p.o.	
			
R03	Antiastmatiká		
R03AC	Selektívne agonisty beta-2-adrenergných receptorov	inhal.	
R03BA	Glukokortikoidy	inhal.	
R03BC	Antialergiká okrem kortikosteroidov	inhal.	
R03CC	Selektívne agonisty beta-2-adrenergných receptorov	p.o.	
R03DA 	Xantíny	p.o.	
			
R06	Systémové antihistaminiká		
R06AX	Iné antihistaminiká na systémové použitie	p.o.	
R06AX	Iné antihistaminiká na systémové použitie	parent.	
			
S01	Oftalmologiká		
S01BA	Kortikosteroidy nekombinované	loc.	
S01BC	Nesteroidné protizápalové látky	loc.	
S01EB	Parasympatikomimetiká	loc.	
S01ED	Betablokátory	loc.	
S01FA	Anticholinergiká	loc.	
S01GX	Iné antialergiká	loc.	
			
V03	Všetky ostatné liečebné produkty		
V03AF	Detoxikanciá pri antineoplastickej liečbe	p.o.	
V03AF	Detoxikanciá pri antineoplastickej liečbe	parent.	
			
V04	Diagnostické látky		
V04CF	Diagnostiká na tuberkulózu	parent.	
			
V06	Výživa		
V06CA	Výživa bez fenylalanínu	p.o.“	

33.	  Za prílohu č. 4 sa vkladá príloha č. 5, ktorá vrátane nadpisu znie:

„Zdravotná starostlivosť poskytovaná na základe zmluvného pripoistenia

Zdravotná starostlivosť poskytovaná na základe zmluvného pripoistenia je táto zdravotná starostlivosť: 
a)	zdravotná starostlivosť v základnom špecializačnom odbore stomatológia, s výnimkou preventívnej starostlivosti a nevyhnutnej a neodkladnej zdravotnej  starostlivosti,4e) 
b)	zdravotná starostlivosť v nadstavbovom špecializačnom odbore akupunktúra, 
a)	zdravotná starostlivosť v nadstavbovom špecializačnom odbore telovýchovné lekárstvo,
b)	kúpeľná starostlivosť nad rámec povinného zdravotného poistenia,
c)	zdravotné výkony a lieky pri 
1.	umelom oplodnení, s výnimkou zdravotne indikovaných výkonov pri umelom oplodnení, ktoré sú uvedené v prílohe č. 1,
2.	interrupcii, s výnimkou zdravotne indikovaných výkonov interrupcie, ktoré sú uvedené v osobitnom predpise,21a)
3.	psychoanalýze,
4.	sterilizácii, ak to nie je nevyhnutné na zachovanie zdravia, 
5.	kozmetických operáciách,
f)	lieky nad rámec povinného zdravotného poistenia,
g)	zdravotnícke pomôcky nad rámec povinného zdravotného poistenia ,
h)	zdravotná starostlivosť pri náhlom ochorení, úraze alebo život ohrozujúcom stave v cudzine nad rámec povinného zdravotného poistenia.“.

Čl. III

Zákon  Národnej  rady  Slovenskej  republiky  č. 273/1994 Z. z. o zdravotnom   poistení,    financovaní   zdravotného   poistenia, o zriadení   Všeobecnej  zdravotnej   poisťovne  a   o zriaďovaní rezortných,  odvetvových,  podnikových  a  občianskych zdravotných poisťovní  v  znení  zákona  Národnej  rady  Slovenskej  republiky č. 374/1994 Z. z., zákona  Národnej   rady  Slovenskej   republiky č. 98/1995 Z. z.,   zákona  Národnej   rady  Slovenskej   republiky č. 231/1995 Z. z.,   zákona  Národnej   rady  Slovenskej  republiky č. 304/1995 Z. z.,   zákona  Národnej   rady  Slovenskej  republiky č. 376/1996 Z. z.,   zákona  Národnej   rady  Slovenskej  republiky č. 386/1996 Z. z., zákona č. 202/1997 Z. z., zákona č. 332/1997 Z. z.,  zákona  č. 124/1998  Z. z.,  zákona  č. 11/1999 Z. z., zákona č. 56/1999  Z. z.,  zákona  č. 151/1999  Z. z.,  zákona  č. 242/2000 Z. z., zákona  č. 245/2000 Z. z., zákona  č. 448/2000 Z. z., zákona  č. 233/2001 Z. z., zákona č. 505/2001 Z. z., zákona č. 553/2001 Z. z., zákona č. 118/2002 Z. z., zákona č. 291/2002 Z. z., zákona č. 457/2002 Z. z., zákona č. 534/2002 Z. z. a zákona č. 671/2002 Z. z. sa mení a dopĺňa takto:

1.	§ 2 vrátane nadpisu znie:
„§ 2
Pojem povinného zdravotného poistenia

    Povinným  zdravotným  poistením  (ďalej len „zdravotné poistenie“) podľa  tohto  zákona  je  poistenie, na základe ktorého sa poskytuje zdravotná  starostlivosť  podľa osobitných predpisov.1a)“.

Poznámka pod čiarou k odkazu 1a znie:
„1a)	§ 2 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
Zákon Národnej rady Slovenskej republiky č. 98/1995 Z. z. o Liečebnom poriadku v znení zákona č. .../2003 Z. z.“.

2.	§ 4  vrátane nadpisu znie:
„§ 4
Zdravotná starostlivosť poskytovaná na základe
zdravotného poistenia

   Zdravotnou   starostlivosťou   poskytovanou   na   základe zdravotného poistenia (ďalej len „zdravotná starostlivosť“) sa na účely tohto zákona rozumie zdravotná starostlivosť uvedená v osobitnom predpise3) a zdravotné výkony potrebné na zabezpečenie záväzkov z medzinárodnej zmluvy.“.

Poznámka pod čiarou k odkazu 3 znie:
„3)	§ 2 zákona Národnej rady Slovenskej republiky č. 277/1994 Z. z. v znení zákona č. .../2003 Z. z.“.

3.	V § 26 ods. 1 sa vypúšťa písmeno e).

Doterajšie písmeno f sa označuje ako písmeno e.

4.	V § 38 odsek 2 znie:
„(2) Poisťovňa a zdravotnícke zariadenie si v zmluve podľa odseku 1 dohodnú aj maximálny rozsah zdravotných výkonov, liekov, zdravotníckych pomôcok a dietetických potravín uhrádzaných na základe zdravotného poistenia v kalendárnom mesiaci alebo v kalendárnom štvrťroku, ktorý vychádza zo schváleného poistného rozpočtu (§ 49 ods. 2), vrátane sankcií za nedodržanie dohodnutého rozsahu zdravotných výkonov, liekov, zdravotníckych pomôcok a dietetických potravín.“.

5.	V § 38 ods. 3 sa v tretej vete za slová „zdravotnú starostlivosť“ vkladajú slová „po odpočítaní manipulačného poplatku, ak ho uhradil poistenec podľa osobitného predpisu17ba)“.

Poznámka pod čiarou k odkazu 17ba znie:
„17ba) § 3a ods. 3 a 4 a § 10 ods. 2 a 3 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

6.	V § 38 ods. 4 sa číslica „0,1“ nahrádza číslicou „0,01“.

7.	V § 41 odsek 10 znie:
„(10) Členstvo  v  správnej  rade  a  dozornej  rade je navzájom nezlučiteľné. Nezlučiteľné je aj členstvo v samosprávnych orgánoch Všeobecnej  poisťovne s  členstvom  alebo   výkonom  funkcie  alebo s činnosťou v inej  poisťovni; nezlučiteľné je aj členstvo v prípade konfliktu záujmov. Konflikt záujmov na účely tohto zákona je konflikt verejného záujmu s osobnými záujmami alebo záujmami právnických osôb alebo fyzických osôb obchodne alebo personálne prepojenými so Všeobecnou poisťovňou.“.

8.	V § 42 ods. 8 písmeno b) znie:
„b)	dáva Národnej rade Slovenskej republiky návrh na voľbu a odvolanie riaditeľa Všeobecnej poisťovne.“.

9.	V § 44 ods. 3 prvá veta sa slová  „správna rada všeobecnej poisťovne“ nahrádzajú slovami „Národná rada Slovenskej republiky“.

10.	V § 44 ods. 9 úvodná veta sa slová „správna rada“ nahrádzajú slovami „Národná rada Slovenskej republiky“ a slovo „odvolá“ nahrádza slovami „môže odvolať aj na základe návrhu vlády Slovenskej republiky“.

11.	V § 48 sa odsek 1 dopĺňa písmenom m), ktoré znie:
„m)	manipulačný poplatok podľa osobitného predpisu17ba)“.

12.	V § 48 ods. 2 písm. a) sa na konci dopĺňajú slová „a služby súvisiace s poskytovaním zdravotnej starostlivosti19a)“.
 
Poznámka pod čiarou k odkazu 19a znie:
„19a)	§ 3a zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Doterajší odkaz a poznámka pod čiarou k odkazu 19a sa označujú ako odkaz a poznámka pod čiarou k odkazu  19aa.

13.	V § 50 sa odsek 1 dopĺňa písmenom l), ktoré znie:
„l)	manipulačného poplatku podľa osobitného predpisu17ba)“. 

14.	V § 50 ods. 2 sa za písmenom d) vkladá nové písmeno e), ktoré  znie:
„e)	poplatky z omeškania, pokuty a iné sankcie uhrádzané Všeobecnou poisťovňou vo výške 96 %,“. 

Doterajšie písmeno e) sa označuje ako písmeno f).

15.	V § 52 ods. 2 sa za písmeno b) vkladá nové písmeno c), ktoré znie:
„c)	úhradu služieb súvisiacich s poskytovaním zdravotnej starostlivosti,19a)“.

Doterajšie písmeno c) sa označuje ako písmeno d).

16.	V § 52 ods. 3 sa za slová „zdravotnej starostlivosti“ vkladajú slová „a úhradu služieb súvisiacich s poskytovaním zdravotnej starostlivosti19a)“.

17.	 V § 53 ods. 2 sa za písmenom c) vkladá nové písmeno d), ktoré  znie:
„d)	poplatky z omeškania, pokuty a iné sankcie uhrádzané Všeobecnou poisťovňou vo výške 4 %,“.  

Doterajšie písmeno d) sa označuje ako písmeno e).

18.	V § 61 odsek 2  znie:
„(2) Revízni lekári schvaľujú 
a)	poskytovanie dietetických potravín na osobitné medicínske účely,21a)
b)	poskytovanie kúpeľnej  starostlivosti,  s  výnimkou  kúpeľnej starostlivosti  poskytovanej  podľa  predpisov  o nemocenskom poistení, dôchodkovom zabezpečení a sociálnom zabezpečení policajtov a vojakov.“.

Poznámka pod čiarou k odkazu 21a znie:
„21a)	§ 4a zákona  Národnej  rady  Slovenskej republiky č. 277/1994 Z. z.  v  znení zákona č. 118/2002 Z. z.“.

Doterajší odkaz a  poznámka pod čiarou k odkazu  21a sa označujú ako odkaz a poznámka pod čiarou k odkazu  21ab.

19.	V poznámke pod čiarou k odkazu 23 sa citácia „Zákon č. 256/1992 Zb. o ochrane osobných údajov v informačných systémoch“ nahrádza citáciou „Zákon č. 428/2002 Z. z.                      o ochrane osobných údajov“.

20.	Za § 76h sa vkladá § 76i, ktorý znie:
„§ 76i

(1)	Poisťovne uhrádzajú náklady za zdravotnú starostlivosť poskytnutú občanovi členského štátu Európskej únie v Slovenskej republike na základe medzinárodnej zmluvy o sociálnom zabezpečení, v ktorej sa zmluvné štáty vzdali vzájomného uhrádzania týchto nákladov.

(2)	Poisťovne sa podieľajú na úhrade týchto nákladov v rozsahu zodpovedajúcom počtu poistencov tejto poisťovne na celkovom počte poistencov evidovaných v centrálnom registri.

(3)	Na ochranu osobných údajov sa vzťahuje osobitný predpis.23)“.

Čl. IV

 Zákon č. 274/1994 Z. z. o Sociálnej poisťovni v znení zákona Národnej rady Slovenskej republiky č. 374/1994 Z. z. zákona Národnej rady Slovenskej republiky č. 58/1995 Z. z., zákona Národnej rady Slovenskej republiky č. 304/1995 Z. z. zákona Národnej rady Slovenskej republiky č. 1996 Z. z., zákona Národnej rady Slovenskej republiky č. 376/1996 Z. z., zákona Národnej rady Slovenskej republiky č. 386/1996 Z. z., zákona č. 354/1997 Z. z., zákona č. 366//1997 Z. z., zákona č. 235/1998 Z. z., zákona č. 236/1998 Z. z., zákona č. 238/1998 Z. z., zákona č. 56/1999 Z. z., zákona č. 238//1998 Z. z., zákona č. 56/1999 Z. z., zákona č. 300/1999 Z. z., zákona č. 345/1999 Z. z., zákona č. 232/200 Z. z., zákona č. 233/2000 Z. z, zákona č. 243/2000 Z. z. zákona č. 245/2001 Z. z. zákona č. 467/2000 Z. z., zákona č.242/2001 Z. z., zákona č. 385/2001 Z. z., zákona č. 505/2001 Z. z., zákona č. 291/2002 Z. z. a zákona č. 534/2002 Z. z. sa dopĺňa takto:

1.  § 13 ods. 2 sa dopĺňa písmenom d), ktoré znie:
„d)	výdavky na úhradu zdravotných výkonov na účely sociálneho zabezpečenia“.

Čl. V

Zákon č. 455/1991 Zb.  o živnostenskom podnikaní (živnostenský zákon)  v znení  zákona č. 231/1992  Zb., zákona  č. 600/1992 Zb., zákona Národnej rady Slovenskej republiky č. 132/1994 Z. z., zákona Národnej  rady  Slovenskej   republiky  č. 200/1995  Z. z.,  zákona Národnej  rady  Slovenskej   republiky  č. 216/1995  Z. z.,  zákona Národnej  rady  Slovenskej   republiky  č. 233/1995  Z. z.,  zákona Národnej  rady  Slovenskej   republiky  č. 123/1996  Z. z.,  zákona Národnej  rady  Slovenskej   republiky  č. 164/1996  Z. z.,  zákona Národnej  rady  Slovenskej   republiky  č. 222/1996  Z. z.,  zákona Národnej  rady  Slovenskej   republiky  č. 289/1996  Z. z.,  zákona Národnej  rady  Slovenskej   republiky  č. 290/1996  Z. z.,  zákona č. 288/1997  Z. z.,  zákona  č. 379/1997  Z. z.,  zákona  č. 70/1998 Z. z.,  zákona  č. 76/1998  Z. z.,  zákona  č. 126/1998 Z. z., zákona č. 129/1998  Z. z.,  zákona  č. 140/1998  Z. z.,  zákona č. 143/1998 Z. z.,  zákona č. 144/1998  Z. z., zákona  č. 161/1998 Z. z.,  zákona č. 178/1998  Z. z.,  zákona  č. 179/1998  Z. z.,  zákona č. 194/1998 Z. z.,  zákona č. 263/1999  Z. z., zákona  č. 264/1999 Z. z.,  zákona č. 119/2000  Z. z.,  zákona  č. 142/2000  Z. z.,  zákona č. 236/2000 Z. z.,  zákona č. 238/2000  Z. z., zákona  č. 268/2000 Z. z.,  zákona č. 338/2000  Z. z.,  zákona  č. 223/2001  Z. z.,  zákona č. 279/2001 Z. z., zákona  č. 488/2001 Z. z. a  zákona č. 554/2001 Z.z., zákona č. 261/2002 Z. z., zákona č. 284/2002 Z. z.  a zákona č. 506/2002 Z. z. sa dopĺňa takto: 

1.	V prílohe č. 2  Skupina  214 sa dopĺňa novým päťdesiatym siedmym bodom, ktorý znie:

„57.  Dopravná   služba	
v zdravotníctve	absolvent strednej zdravotníckej školy, ktorý získal vzdelanie minimálne v študijnom odbore sanitár 	§ 2 ods. 4 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.

	
Čl. VI

Tento zákon nadobúda účinnosť  1. marca 2003.